Puujumalat

Puujumalat oli 2010-luvun alkupuoliskolla toiminut suomalainen yhtye, johon kuuluivat Lapinlahden Lintujen pitkäaikaiset jäsenet Timo Eränkö, Ari Kettunen ja Pekka Hedkrok. Yhtye julkaisi albumin Pirun hyvä päivä loppuvuodesta 2014. == Historia == Lapinlahden Lintujen toiminta hiipui 2010-luvun taitteessa.Rossi 2023, s. 344. Yhtyeen suosio oli laskenut,Rossi 2023, s. 335. ja vain perustajajäsen Timo Eränkö jaksoi aktiivisesti tehdä uusia kappaleita.Rossi 2023, s. 347. Keväällä 2013 yhtye teki jäähyväiskiertueen.Rossi 2023, s. 349–350. Osa jäsenistöstä piti päätöstä lopullisena, mutta Eränkö julisti yhtyeen jatkavan ”niin kauan kuin minä elän”.Rossi 2023, s. 350. Eränkö oli kirjoittanut suuren määrän sanoituksia, joista suunnitteli pohjaa Lapinlahden Lintujen uudelle albumille. Hän tarjosi niitä sävellettäväksi Ari ”Arvid” Kettuselle.Rossi 2023, s. 353. Lapinlahden Lintujen alkuvuosina Kettunen oli ollut yhtyeen pääasiallinen säveltäjä,Rossi 2023, s. 87. mutta 1980-luvun lopulla hän jättäytyi kokoonpanosta pois.Rossi 2023, s. 148–151. Vuoden 2007 paluulevylle Etiäppäin Kettunen sävelsi Erängön sanoittaman kappaleen ”Mun muriseva koirani Iines”. Säveltäminen osoittautui vaivattomaksi, ja Kettuselta syntyi pitkän tauon jälkeen paljon uutta musiikkia.Rossi 2023, s. 331, 353. Myös Pekka Hedkrok sävelsi Erängön sanoituksia kappaleiksi.Rossi 2023, s. 347, 353. Hedkrokista oli 1980-luvun jälkipuoliskolla tullut Lapinlahden Lintujen pääasiallinen säveltäjä,Rossi 2023, s. 107, 125, 143. mutta hän ei Etiäppäin-albumin julkaisun jälkeen enää aktiivisesti osallistunut yhtyeen toimintaan.Rossi 2023, s. 333–337. Kettunen ja Hedkrok nauttivat päästessään vuosikymmenien tauon jälkeen tekemään taas yhteistyötä. Erängölle kyse oli elämäntyön jatkumisesta.Rossi 2023, s. 359. Kun Lapinlahden Lintujen vakijäsenet eivät innostuneet uuden albumin tekemisestä, Eränkö, Kettunen ja Hedkrok päättivät perustaa uuden yhtyeen, jonka nimeksi tuli Puujumalat. Kokooonpano soitti ensimmäisen konserttinsa Helsingin Kallion Arizona-baarissa, jossa esitettiin kolmikon tekemiä uusia kappaleita. Kappaleita työstettiin Hedkrokin kotistudiolla, ja yhtyeen jäsenet äänittivät laulu- ja soitinosuutensa ohjelmoitujen rumpukonetaustojen päälle. Konsertointi oli aluksi satunnaista, eikä ”bändi toiminut livenä kovinkaan hyvin”, kuten Hedkrok myöhemmin muisteli. Yhtye sai apurahan ja osti oman äänentoistolaitteiston, mutta se osoittautui huonolaatuiseksi. Hedkrokin mielestä myöskään Erängön sanoitukset eivät enää olleet hänen parhaiden vuosiensa veroisia.Rossi 2023, s. 354. Puujumalat sai julkisuutta, kun jäsenet esiintyivät tammikuussa 2011 julkaistussa Hymy-lehden jutussa alastomina Kolmen sepän patsaalla. Haastattelussa Eränkö puhui maailman pelastamisesta ja ilmoitti yhtyeen taistelevan kapitalismin orjuutta vastaan, mikä oli jo Lapinlahden Lintujen ajoilta tuttua retoriikkaa. Erängön mukaan Puujumalat ei kuitenkaan tavoitellut suurta suosiota ja oli siksi sanoituksiltaan kärkevämpi. Syksyllä 2011 julkaistiin single ”Jos mulla ois pillu”, joka on Kettusen säveltämä haikea pianoballadi. Musiikkivideo sai YouTubessa satojatuhansia katselukertoja, mutta kaupallisesti se ei menestynyt. Lapinlahden Lintujen hajottua Eränkö keskittyi Puujumalien toimintaan entistä määrätietoisemmin. Hedkrok ja Kettunen demottivat albumillisen musiikkia, jonka julkaisua Eränkö alkoi kiirehtiä. Hän kyllästyi odotteluun ja vei lopulta kappaleet Hannu Leidénille miksattaviksi keromatta asiasta Hedkrokille ja Kettuselle. Keskeneräisen materiaalin julkaisu harmitti Hedkrokia, sillä ”parin kuukauden lisäduunilla levystä olisi saanut paljon paremman”. Pirun hyvä päivä ilmestyi Erängön oman yhtiön Imbecile Entertainmentin julkaisuna marraskuussa 2014. Julkaisukonsertti järjestettiin 20. marraskuuta kalliolaisessa Allotria-ravintolassa. Juhlakonsertin kunniaksi kokoonpanoon liittyivät väliaikaisesti myös Lapinlahden Lintujen pitkäaikainen kitaristi Veli-Pekka ”Puka” Oinonen ja kosketinsoittaja Jussi Liski sekä saksofonisti Sakari Kukko ja trumpetisti Mika Mylläri.Rossi 2023, s. 3455 Desibeli- verkkosivuston aikalaisarvostelussa Pirun hyvää päivää kuvaillaan ”valloittavaksi sekoitukseksi” Lapinlahden Linnuille ominaista epäsovinnaista huumoria sekä vakavaa popmusiikkia. Kappalemateriaali saa kuitenkin moitteita epätasaisuudesta. Kettunen oli albumiin enimmäkseen tyytyväinen: ”Vaikka monen biisin taustat olivat konepohjaisia, jotkut ammattimuusikotkin tulivat kysymään, ketkä siellä oikein soittavat rumpuja ja bassoa. Sen voi laskea onnistumiseksi.” Eränkö tavoitteli Puujumalille näkyvyyttä esiintymällä julkisuudessa ja pitämällä sähköpostitse yhteyttä kulttuurialan vaikuttajiin. Vuosina 2014–2015 hän osallistui Ylen Korkki kiinni -TV-ohjelmaan, jossa kertoi avoimesti alkoholiongelmastaan ja taideprojekteistaan. Mediahuomiosta huolimatta Puujumalien suosio jäi vähäiseksi, ja yhtyeen toiminta hiipui vuoden 2015 jälkeen. == Tuotanto == * * * == Jäsenet == === Viralliset jäsenet === * Timo Eränkö – laulu, tenorisaksofoni, sanoitukset * Ari ”Arvid” Kettunen – laulu, akustinen kitara, sävellykset * Pekka Hedkrok – laulu, kosketinsoittimet, kitara, sävellykset === Vierailijat albumilla Pirun hyvä päivä === * Veli-Pekka ”Puka” Oinonen – kitara * Mika Mylläri – trumpetti == Lähteet == * === Viitteet === Luokka:Suomalaiset huumoriyhtyeet Luokka:2010-luvun yhtyeet ja sooloartistit